Foto: Reuters FIFA yil yakunlari bo‘yicha jahonning eng yaxshi futbolchisiga sovrin topshiradi. Bu individual mukofot FIFA va France Football nashri hamkorlikda 2010-2015 yillar oralig‘ida topshirib kelgan «Oltin to‘p» sovrini o‘rnini egallaydi. Joriy mavsumdan boshlab ikki tashkilot sovrinlarni alohida holda topshiradigan bo‘ldi. France Football jurnalistlar o‘rtasidagi so‘rovnomalar orqali «Oltin to‘p»ni topshirishda davom etadi. FIFA esa o‘zining sovrinini «FIFA’s Best» deb nomladi. Bu mukofot keyingi yilning yanvar oyida o‘z egasini topadi. Manba: Tribuna.uz